Intelin Hillsboron tehtaalla Oregonissa kehitetyn seuraavan sukupolven suorittimen kommunikaatioversioon lisätään suurjännitteisiä, analogisia cmos-radiotaajuustransistoreja ja erittäin nopeita bipolaarisia pii-germanium -transistoreja.Kommunikaatiosuorittimet valmistetaan samalla tuotantolinjalla kuin muutkin ensi vuonna markkinoille tulevat 90 nanometrin suorittimet. 300 millimetrin kiekoille etsattavat sirut ovat suhteellisen halpoja suurten valmistusmäärien takia. Pulaa nopeista kuiduistaIntel uskoo saavuttavansa suuret markkinat kommunikaatiosirulle optisten ja sähköisten järjestelmien yhdistäjänä. Yhtiön mukaan tietoliikenne tarvitsee kipeästi nopeita kuituyhteyksiä, mutta ne eivät ole yleistyneet korkean hinnan takia.Erityisen kalliista on optisten ja sähköisten osien kytkeminen yhteen. Uudella sirulla Intel uskoo vauhdittavansa kuituverkkojen yleistymistä ja samalla kasvattavansa 90 nm:n sirujen markkinoita huomattavasti. Intelin prosessoriarkkitehtuurista ja integraatiosta vastaava johtaja Mark Bohr lupasi Intelin kehittäjäfoorumissa viime viikolla erikoissuorittimien volyymitoimitusten käynnistyvän ensi vuoden toisen puoliskon aikana. Timo Poropudas